Diari Oficial de la Generalitat Valenciana


Sumari del DOGV 7155, del 19-11-2013 (2013/10761)

Notificació de la sentència dictada en el procediment de divorci contenciós número 287/2013.
--------------------------------------------------------------------------------------------

### Dades del document

Número de DOGV
:   7155

Data del DOGV
:   19-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10035


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 287/2013. [2013/10558]  
Divorci contenciós 000287/2013   
Demandant: Rosa América Garcés Chinche-López.   
Procuradora: María Carmen Máñez Castellano.   
Demandat: Ángel Wilfrido López Garcés.   
Procurador/a: -   
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber que en les actuacions de divorci contenciós, seguides amb el número 000287/2013, a instàncies de Rosa América Garcés Chinche-López contra Ángel Wilfrido López Garcés, en situació de rebelia, en data 6 de novembre de 2013, ha recaigut una sentència, la part dispositiva de la qual diu:   
«Estime la demanda formulada per la procuradora María Carmen Máñez Castellano, en nom i representació de Rosa América Garcés Chinche-López, contra Ángel Wilfrido López Garcés, i declare dissolt, per causa de divorci, el matrimoni format pels esmentats cònjuges, amb caràcter general, i dispose les mesures següents:  
1. Que la vivenda familiar s'establix en l'avinguda del Cid, 57, 1, 5, de València, en la qual conviurà la mare amb els fills, sense perjuí que en el futur esta puga fixar un altre domicili, prèvia obligació de comunicar qualsevol canvi per un mitjà fefaent al pare, senyor López Garcés.  
  
2. La pàtria potestat serà compartida, i s'atribuïx la guarda i custòdia dels fills a la mare, senyora Garcés Chinche-López.  
3. El pare abonarà, en concepte de pensió d'aliments dels fills, la quantitat de 150 euros per fill, és a dir, pels tres fills una quantitat total de 450 euros mensuals, que ha d'ingressar dins dels cinc primers dies de cada mes en el compte bancari, titularitat de la senyora Garcés Chinche-López, de l'entitat Caixa Popular número de compte 3159 0041 15 2491842115.  
La quantitat serà objecte de revisió cada any, d'acord amb els augments que experimente l'índex de preus de consum, i es mantindrà invariable si l'índex és negatiu.  
4. Els gastos extraordinaris seràn sufragats a mitges per ambdós pares, i es consideren gastos extraordinaris els següents:  
- Gastos medicosanitaris no coberts per la Seguretat Social, com per exemple òptica, ortopèdia, ortodòncia i la resta que no cobrix la sanitat pública.  
- Gastos escolars, com ara matrícules, uniformes i llibres, des que els fills acudisquen a guarderia o centre escolar o centre preescolar en avant.  
- Viatges i campaments escolars dels fills, activitats extraescolars, recuperació d'estudis, sempre amb l'acord previ entre ambdós progenitors sobre la idoneïtat de les activitats.  
5. El senyor López Garcés abonarà, en concepte de pensió compensatòria a la senyora Garcés Chinche-López, la quantitat de 150 euros mensuals.  
6. Quant al règim de visites, respecte a Edison Omar i Sandra Maribel López Garcés, com que són ambdós majors d'edat, es disposa que ells mateixos trien el període de temps que desitgen disfrutar amb son pare. Respecte al menor, s'ordena que el règim de visites siga flexible, que s'adapte a les obligacions escolars del menor i sempre amb l'acord dels pares.  
Ambdós progenitors s'obliguen a informar l'altre de qualsevol variació domiciliària, ja siga vacacional o perpètua, així com qualsevol variació dels diferents mitjans de contacte per a coordinar tals pràctiques de règim de visites.  
Els pares permetran, en tot moment, tot tipus de comunicació dels menors amb el progenitor amb què no convisca en eixos instants i amb els respectius familiars d'estos.  
El règim de visites quedarà en suspens per malaltia del menor, i en este cas quedarà sota la custòdia de sa mare, i es reprendrà a la sanació del menor. En cas de malaltia del menor, el progenitor no custodi podrà comunicar-s'hi per qualsevol mitjà i, si és el cas, visitar-lo en el domicili en què es trobe a fi de poder seguir-ne l'evolució.  
El progenitor no custodi ha d'arreplegar i reintegrar el menor en el domicili de la progenitora custòdia.  
El present règim de visites podrà ser flexibilitzat, d'acord comú per les parts, en funció de l'interés suprem dels fills, i en atenció a les circumstàncies laborals d'ambdós progenitors.  
Comuniqueu esta resolució, una vegada siga ferm el pronunciament de divorci, al registre civil on conste inscrit el matrimoni.  
Cada part abonarà les costes processals produïdes a instàncies seues i les comunes a mitges.  
Esta és la meua sentència, la qual pronuncie, mane i firme. Es pot interposar-hi un recurs d'apelació en el termini de vint dies, comptats des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil donada per la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'este jutjat».  
I perquè valga de notificació de forma deguda a Ángel Wilfrido López Garcés, en rebelia, expedisc i firme este edicte.  
  
València, 8 de novembre de 2013.- El secretari: Antonio Rodríguez-Moldes Peiró.